कहा- ये नाम अंग्रेजों ने रखा था; भाजपा बोली- परिवार बचाने के लिए INDIA ही सहारा
Assam CM Himanta Biswa Sarma Twitter Bio Update भाजपा नेता सुशील मोदी ने कहा कि नाम बदलने से कुछ नहीं होता। नाम बदलने से चेहरा नहीं बदलता। INDIA का मुकाबला तो भारत करेगा।
विपक्षी दलों के गठबंधन का नाम INDIA रखे जाने के बाद असम के CM हिमंता बिस्वा सरमा ने अपने ट्विटर बायो से इंडिया हटाकर भारत कर लिया। उनका कहना है कि अंग्रेजों ने हमारे देश का नाम इंडिया रखा था।
सरमा ने मंगलवार को ट्वीट कर कहा कि हमारा संघर्ष इंडिया और भारत के इर्द-गिर्द केंद्रित है। अंग्रेजों ने हमारे देश का नाम इंडिया रखा। हमें खुद को औपनिवेशिक विरासतों से मुक्त करने की कोशिश करनी चाहिए। हमारे पूर्वज भारत के लिए लड़े और हम भारत के लिए काम करते रहेंगे।
2024 लोकसभा चुनाव को लेकर विपक्षी दलों ने मंगलवार को बेंगलुरु में मीटिंग की थी। NDA के जवाब में विपक्षी दलों ने अपने गठबंधन का नाम INDIA तय किया। इसका फुल फॉर्म इंडियन नेशनल डेवलपमेंटल इन्क्लूसिव अलायंस है।
BJP ने अपने ऑफिशियल ट्विटर अकाउंट पर खड़गे का वीडियो शेयर करते हुए कहा कि जिस ‘INDIA’ को दुनियाभर में बदनाम करते फिरते हैं, अपने अस्तित्व और परिवारों को बचाने के लिए उसके नाम का ही सहारा लेना पड़ा। और तो और वो नाम भी सही से नहीं ले पा रहे हैं। वीडियो में खड़गे को INDIA का INDIL बोलते सुना जा सकता है।
पढ़िए विपक्ष दलों के गठबंधन का नाम इंडिया रखने पर भाजपा नेताओं ने क्या कहा...
विपक्ष के गठबंधन INDIA का टैगलाइन जीतेगा भारत
उधर, विपक्षी गठबंधन INDIA ने 'जीतेगा भारत' को अपनी टैगलाइन बनाया है। इसी टैगलाइन का अलग-अलग भाषाओं में ट्रांसलेशन भी किया जाएगा। न्यूज एजेंसी PTI ने सूत्रों के हवाले से बताया है कि विपक्षी दलों की मीटिंग के दौरान कई नेताओं ने महसूस किया था कि गठबंधन के नाम में भारत भी होना चाहिए। इसके बाद इसे टैगलाइन में शामिल किया गया। पूरी खबर पढ़ें...
विपक्षी दलों की अगली बैठक मुंबई में होगा
विपक्षी एकता की दूसरे दिन की बैठक मंगलवार को बेंगलुरु में हुई। 2024 के आम चुनाव में भाजपा को हराने के लिए विपक्ष के 26 दल एक साथ आए हैं। खड़गे ने विपक्षी दलों की प्रेस कॉन्फ्रेंस में किया। उन्होंने कहा- समन्वय के लिए 11 सदस्यों की कमेटी और एक कार्यालय जल्द बनाया जाएगा। इसकी घोषणा मुंबई में होने वाली हमारी अगली बैठक में होगी। खड़गे ने कहा- भाजपा ने लोकतंत्र की सभी एजेंसियों ED, CBI आदि को नष्ट कर दिया है। हमारे बीच राजनीतिक भेद हैं, लेकिन हम देश को बचाने के लिए साथ आए हैं। पूरी खबर पढ़ें...
मामले से जुड़ी दैनिक भास्कर की ये खास खबरें भी पढ़ें ... 
1. मोदी बोले- विपक्षी एकता बैठक कट्टर भ्रष्टाचारियों का सम्मेलन
PM ने कहा- बेंगलुरु में 2024 लोकसभा चुनाव के लिए 26 दल इकट्‌ठा हुए हैं। देश की जनता कह रही है कि ये तो कट्टर भ्रष्टाचारी सम्मेलन हो रहा है। इनका लेबल कुछ और है और प्रोडक्ट कुछ और। इनका एक ही एजेंडा है- न खाता न बही, जो परिवार कहे वही सही। देश की जनता इनसे सतर्क रहे। पूरी खबर पढ़ें ...
2. विपक्षी गठबंधन पर PM मोदी बोले- ये साथ हैं, पास नहीं
दिल्ली में मंगलवार को हुई NDA की बैठक में प्रधानमंत्री नरेंद्र मोदी ने विपक्षी गठबंधन पर कहा- ये साथ तो आ सकते हैं, पास नहीं। केरल में लेफ्ट और कांग्रेस एक-दूसरे के खून के प्यासे हैं, लेकिन बेंगलुरु में हाथ पकड़कर हंस रहे हैं। पूरी खबर पढ़ें ...